वहीं बीजेपी के आईटी सेल ने पीएम मोदी का उस शख्स को फॉ़लो करना जिसने गौरी लंकेश के बारे में आपत्तिजनक बयान पोस्ट किया है, पर सफ़ाई जारी की है. बीजेपी का कहना है कि किसी को फॉलो करना उसे 'कैरेक्टर सर्टिफ़िकेट' देना नहीं है. बयान में कहा गया है कि प्रधानमंत्री अपने आलोचकों को भी फ़ॉलो करते हैं. लूट-धोखाधड़ी के आरोपी राहुल गांधी को भी फ़ॉलो करते हैं. ट्विटर पर गाली देने वाले केजरीवाल को भी फ़ॉलो करते हैं और यौन शोषण की पीड़ित महिला से कहते हैं 'सेटल कर लो. मोदी बोलने की आज़ादी में विश्वास रखते हैं और कभी किसी को ब्लॉक या अनफ़ॉलो नहीं किया. जबकि पहले ट्विटर पर गौरी लंकेश की हत्या की जश्न मनाने वालों की तीखी निंदा करने वाले देश के क़ानून मंत्री रविशंकर प्रसाद ने शुक्रवार को मोर्चा संभाला. गौरी लंकेश की हत्या की निंदा करने के साथ-साथ उन्होंने पूछा कि केरल-कर्नाटक में जब आरएसएस के लोग मारे जाते हैं, तब उनकी निंदा क्यों नहीं होती है.